b'\n_START_ARTICLE_\nGostitelj (biologija)\n_START_PARAGRAPH_\nGostitelj je \xc5\xbeivljenjsko okolje za zajedavca, lahko je \xc5\xbeival, \xc4\x8dlovek ali rastlina. Zajedavcu zagotavlja zavetje in hrano. Glede na razvoj zajedavca je gostitelj lahko vmesni ali kon\xc4\x8dni - ko se zajedavec za\xc4\x8dne razmno\xc5\xbeevati oziroma dose\xc5\xbee stopnjo zrelosti. Od te skupnosti gostitelj nima nobene koristi, lahko pa zboli ali celo umre._NEWLINE_Ve\xc4\x8dina gostiteljev ima razvite mehanizme, s katerimi se branijo pred oku\xc5\xbebo parazitov. Z nekaterimi se parazitov re\xc5\xa1ijo trajno, z nekaterimi za\xc4\x8dasno,s tretjimi jim uspe samo zmanj\xc5\xa1ati \xc5\xa1kodljive posledice. Najpogostej\xc5\xa1a reakcija, predvsem pri rastlinah je da gostitelj s spremenjeno rastjo tkiva v okolici oku\xc5\xbebe parazita izolira od preostalih delov telesa. V tem delu paraziti lahko normalno \xc5\xbeivi dalje, lahko pa izolirani del telesa tudi odmre in odpade. Parazitov v listih se gostitelj znebi tako da liste enostavno odvr\xc5\xbee. V nekaterih rastlinah paraziti povzro\xc4\x8dijo spremnjeno rast tkiva. Nastanejo \xc5\xa1i\xc5\xa1ke, v katerih imajo paraziti bolj ugodne razmere za bivanje kot drugje v gostitelju.'